STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.57 | 2021.gada 12.jūlijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas pārstāvis |  | A.Lots |
| Ārlietu ministrijas pārstāvis | − | J.Pogrebņaks |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | A.Gavrilova |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | I.Jaunzeme |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Jēkabsons |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāvis | − | J.Zīvarts |
| Kultūras ministrijas pārstāvis | − | U.Zariņš |
| Labklājības ministrijas pārstāve | − | J.Muižniece |
| Labklājības ministrijas pārstāvis | − | M.Badovskis |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | I.Ilgaža |
| Tieslietu ministrijas pārstāve | − | K.Miļevska |
| Tieslietu ministrijas pārstāve | − | L.Mauliņa |
| Satiksmes ministrijas pārstāve | − | L.Priedīte-Kancēviča |
| Satiksmes ministrijas pārstāve | − | B.Jirgena |
| Veselības ministrijas pārstāve | − | V.Šķēle |
| Veselības ministrijas pārstāvis | − | K.Bērziņš |
| Veselības ministrijas pārstāve | − | I.Sķinķe |
| Veselības ministrijas pārstāvis | − | R.Osis |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāvis | − | V.Sidorenkovs |
| Valsts kancelejas pārstāve |  | K.Nikolajeva |
| Valsts kancelejas pārstāve | − | I.Pavlova |
| Valsts kancelejas pārstāve | − | D.Holma |
| Valsts kancelejas pārstāve | − | E.Diure |
| Valsts kancelejas pārstāve | − | K.Stone |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Valsts ugunsdzēsības un glābšanas dienesta pārstāvis | − | U.Ķevers |
| Valsts policijas pārstāvis | − | A.Grišins |
| Valsts policijas pārstāvis | − | L.Arājs |
| Rīgas pašvaldības policijas pārstāvis | − | A.Aronovs |
| Valsts robežsardzes pārstāvis | − | I.Ruskulis |
| Latvijas Brīvo arodbiedrību savienības pārstāvis | − | A.Muhlinkins |
| Latvijas Izglītības un zinātnes darbinieku arodbiedrības priekšsēdētāja | − | I.VanagaKo |
| Latvijas Darba devēju konfederācijas pārstāvis |  | J.Pumpiņš |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Tirgotāju asociācijas priekšsēdētājs | − | H.Danusēvičs |
| Latvijas lauku tūrisma asociācijas “Lauku ceļotājs pārstāve” |  | A.Ziemele |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 13.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Par likumprojektu “Grozījumi Covid-19 infekcijas izplatības pārvaldības likumā”:
   1. pieņemt zināšanai Tieslietu ministrijas pārstāves sniegto informāciju par sadarbībā ar ministrijām izstrādāto likumprojekta redakciju;
   2. konceptuāli atbalstīt šādus principus normatīvajam regulējumam: vakcinācijas priekšnosacījums darba pienākumu veikšanai ir šauri limitētām grupām (zaļais režīms) - ārstniecības iestādēm, sociālās aprūpes iestādēm un izglītības iestādēm; publiskā pārvalde pakalpojumus sniedz gan dzeltenajā, gan zaļajā režīmā; privātajā sektorā pakalpojuma sniegšanas režīmu nosaka darba devējs un pakalpojuma sniegšanas vietā ir jābūt informācijai par pakalpojuma sniegšanas režīmu;
   3. lai identificētu iespējamos riskus saistībā ar vakcinācijas priekšnosacījuma noteikšanu darba pienākumu veikšanai, ministrijām līdz 2021.gada 13.jūlija plkst.9.00 nosūtīt Tieslietu ministrijai informāciju par vakcinācijas aptveri nozarē, aptuveno darbinieku skaitu, kas vakcinēšanos būs pabeiguši līdz 2021.gada 1.oktobrim, vai vakcinēšanos neplāno;
   4. Ekonomikas ministrijai sadarbībā ar Krīzes vadības padomes sekretariātu sagatavot argumentāciju sadarbspējīga sertifikāta prasībai attiecībā uz kritisko pakalpojumu sniegšanu un kritiskās infrastruktūras darbības nepārtrauktības nodrošināšanu;
   5. atbildīgos par likumprojekta virzību Saeimā paredzēt veselības ministru un tieslietu ministru un jautājumu par komunikāciju turpināt izskatīt Starpinstitūciju sadarbības koordinācijas darba grupas 2021.gada 13.jūlija sēdē;
   6. Tieslietu ministrijai kopīgi ar Veselības ministriju un citām iesaistītajām ministrijām, atbilstoši diskusijai sēdē, turpināt darbu pie likumprojekta izstrādāšanas, tai skaitā arī atkārtoti izvērtēt jautājumu – vai pieļaut darbiniekam pakalpojuma sniegšanu un atrašanos darba vietā arī gadījumā, ja darbinieks nodrošina sadarbspējīgu sertifikātu, kas apliecina veiktā testa negatīvu rezultātu (testa veikšanas izmaksas sedz darbinieks), un jautājumu turpināt izskatīt Starpinstitūciju sadarbības koordinācijas darba grupas 2021.gada 13.jūlija sēdē.
3. Pieņemt zināšanai Aizsardzības ministrijas pārstāvja sniegto informāciju par medicīnisko cimdu iepirkumiem un to pieejamību tirgū. Ņemot vērā, ka ne visi tirgū pieejamie medicīniskie cimdi atbilst tehniskajai specifikācijai, Veselības ministrijai noteiktās prasības atkārtoti izvērtēt ar Nacionālo veselības dienestu un jautājumu turpināt izskatīt Starpinstitūciju sadarbības koordinācijas darba grupas 2021.gada 13.jūlija sēdē.
4. Konceptuāli atbalstīt Veselības ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (pozitīvs tests robežšķērsošanas vietā). Veselības ministrijai noteikumu projektu nosūtīt saskaņošanai Iekšlietu ministrijai, Ekonomikas ministrijai, Finanšu ministrijai un Tieslietu ministrijai, un noteikumu projektu iesniegt izskatīšanai Ministru kabineta sēdē.
5. Ministrijām sadarbībā ar nozarēm turpināt darbu, lai līdz 2021.gada 29.jūlijam tiktu pabeigta plānu un drošības protokolu izstrāde COVID-19 pārvaldībai jauna COVID-19 saslimušo skaita pieauguma gadījumā atbilstoši Veselības ministrijas rekomendācijām, un tie ir pilnībā gatavi izskatīšanai Ministru kabineta 2021.gada 10.augusta sēdē.
6. Kultūras ministrijai sadarbībā ar Ekonomikas ministriju, Valsts policiju un Rīgas pašvaldības policiju izvērtēt nepieciešamību sagatavot grozījumus normatīvajā regulējumā attiecībā uz publisku pasākumu organizēšanu ar ieejas biļetēm sabiedriskās ēdināšanas vietās un, ja nepieciešams, iesniegt tos izskatīšanai Starpinstitūciju sadarbības koordinācijas darba grupas 2021.gada 13.jūlija sēdē.

Sēdi slēdz plkst. 17.25

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu